राष्ट्रिय उसु प्रतियोगिता सुरु
एपीएफका मिलन राई, कोशी प्रदेशका पूर्ण राई, पुलिसका धनबहादुर तामाङ र वाग्मती प्रदेशका चन्द्र सुनुवार १६ औं राष्ट्रिय उसु प्रतियोगिताको ४८ केजी तौल समूहमा बुधबार सेमिफाइनल पुगेका छन् ।
काठमाडौँ — एपीएफका मिलन राई, कोशी प्रदेशका पूर्ण राई, पुलिसका धनबहादुर तामाङ र वाग्मती प्रदेशका चन्द्र सुनुवार १६ औं राष्ट्रिय उसु प्रतियोगिताको ४८ केजी तौल समूहमा बुधबार सेमिफाइनल पुगेका छन् ।त्रिपुरेश्वरस्थित राखेप कभर्डहलमा भइरहेको प्रतियोगिताको पुरुष ५२ केजीमा कोशीका जनम तामाङ, वाग्मतीका नीरज लामा, आर्मीका जनक धामी र एपीएफका अशोक खालिङले सेमिफाइनल तय गरे ।नेपाल उसु महासंघको आयोजनामा प्रतियोगिताको राखेपका सदस्य–सचिव टंकलाल घिसिङले उद्घाटन गरे । तीनदिने प्रतियोगितामा ५ प्रदेश र ३ विभागीय गरी ८ टोलीका १ सय खेलाडीको सहभागिता रहेको महासंघका सचिव नवीन बस्नेतले जनाए ।